Pariwisata ring Myanmar

Pariwisata ring Myanmar inggih punika sektor sane sedeng nglimbak. Ring warsa 2023, aplikasi visa wisata sané anyar kalanturang malih. Yadiastun Myanmar madue poténsi wisata, akéh industri sané kantun patut kalimbakang. Akéhnyané wisatawan sane rauh ring Myanmar alit yening saihang sareng negara-negara sané nampeknyané. Puniki utamannyané sangkaning kahanan politik. Nanging, risampuné junta ngingsirang kekuasaan majeng ring pameréntah sipil, sektor pariwisata nyingakin nincapnyané wisatawan sané rauh, lan ring warsa 2012, wisatawan sané rauh nglintangin cihna ayuta sané kapertama. Ring warsa 2013, Rencana Induk Pariwisata kakaryanin, sané kaaptiang 7,5 yuta jadma sané rauh ring warsa 2020.

Pariwisata sampun kalimbakang utamanyané olih pameréntah Myanmar, sané sampun ngalimbakang pariwisata ngawit warsa 1992. Utsaha swasta taler wénten, sané nyayagayang makudang-kudang wisatawan.

Ring warsa 2010, 791.505 wisatawan mancanegara ngrauhin Myanmar, antuk 295.174 wisatawan mancanegara ngranjing nuju panegara punika saking Bandar Udara Yangon. Ring warsa 2012, lintangan saking 1 yuta wisatawan mancanegara sané ngrauhin Myanmar. Ring warsa 2013, akéh sané rauh saking dura negara sampun ngantos langkungan saking 2,04 yuta, kapeték sané rauh saking udara miwah darat.

Pariwisata sampun kasobyahang olih sekaa advokasi pinaka tata cara ngicenin pikenoh ékonomi majeng ring warga sipil Myanmar, miwah mangda nénten ngisolasi panegara punika saking jagaté. Voices for Burma, seka sané ngaptiang demokrasi, maosang, "iraga percaya yening skala alit, pariwisata sané matanggung jawab prasida ngawetuang pikenoh sané lianan tekéning baya. Salami wisatawan sampun uning ring kawéntenannyané lan ngambil pidabdab mangda prasida nincapang dampak positifnyané lan ngirangin pikenohnyané saking pariwisata sané prasida karasayang. wantu Myanmar utamanyané antuk makta jinah majeng ring wargi lokal miwah bisnis alit, taler antuk nincapang rasa éling ring kawéntenan ring sajebag jagat."Voices For Burma's tourism policy http://www.voicesforburma.org/

Lad menteri pariwisata Burma narka 12% saking pikolih pamréntah mawit saking pariwisata, antuk industri pariwisata sané ngicénin kontribusi US$182 yuta (2007) ring anggaran pamréntah nyabran warsa.

Ring sasih Maret 2020, Myanmar sampun nutup watesnyané majeng ring wisatawan internasional pinaka pidabdab anggén ngelidin panglimbak gering agung COVID-19. Selanturnyané, sesampun kudéta 2021, panegara punika sayan kaisolasi. Protés sané ageng lan parilaksana kakerasan sane sayan nincap sampun ngawinang karusakan sané ageng ring Ékonomi Myanmar, rumasuk sektor pariwisata, sané sampun kagentosin ring kahanan sané sayan rered.

Negara puniki kabuka malih panerbangan internasional duk tanggal 17 April 2022, ngingetin panedunan kasus inféksi lan kabukané malih negara-negara pisaga. Ring sajeroning pernyataan sané kamedalang olih panitia, pamutus pacang mukak malih matetujon anggén nincapang séktor pariwisata lan ngicenin kahanan sane becik majeng ring para wisatawan mangda rauh lan melancaran ring Myanmar.

 Pustaka